মাফিয়া চক্র বীরদর্পে এলাকায় চষে বেড়িয়ে মাদক ব্যবসা চালিয়ে যাচ্ছে। আর তাকে ছায়ার মতো সহযোগীতা করছে সরকারী দলীয় টেকনাফ উপজেলা আওয়ামী লীগের প্রভাবশালী এক নেতা। অবশ্য ওই নেতার বিরুদ্ধে ইয়াবা ব্যবসার অভিযোগ না থাকলেও তার ছত্রছায়ায় রয়েছেন ইয়াবা ব্যবসার সাথে সরাসরি সম্পৃক্ত এমন অন্তত ২০ ব্যক্তি। এদের মধ্যে সিন্ডিকেট হোতা রয়েছে প্রতিষ্ঠিত ইয়াবা কারবারী ও একাধিকবার ইয়াবা চালান নিয়ে আটক হওয়া হামজালাল নামের ব্যক্তি। সময় অসময়ে আর্থিকভাবে লাভবান হওয়ায় মাদক ব্যবসায়িদের মামলার তদবিরসহ বিভিন্ন ভাবে সহযোগীতা দেয়ার অভিযোগ রয়েছে ওই সরকার দলীয় নেতার বিরুদ্ধে।